# &HTML;-i genereerimine

&kphotoalbum; võimaldab kahel moel luua piltide andmebaasist &HTML;-lehekülje. Üks neist on teostatud otse &kphotoalbum;is, teist saab kasutada pluginana (vaata ). Käesolevas osas kirjeldatakse sisseehitatud versiooni, mida saab tarvitada menüükäsuga Fail Tekita &HTML;.

Enne &HTML;-lehekülje loomist tuleb täpsustada mõningat infot, milleks on olemas kolm kaarti nimetustega Sisu, Paigutus ja Sihtkoht. Kirjeldame nüüd neid kaarte lähemalt.

## Kaart Sisu

Sisukaardil saab määrata, millist infot &HTML;-leheküljel esitada.

### HTML-i genereerija sisu seadistused

Kõigepealt tuleb määrata loodava lehekülje üldpealkiri ja kirjeldus. Kui valitud teema toetab autoriõiguse märke näitamist, saab ka selle siin määrata.

Seejärel tuleb määrata, kas luua &kphotoalbum;i ekspordifail ja panna see leheküljele. Täpsemalt räägib ekspordifailidest . Soovi korral saab lisada ka filme nii leheküljel näidatavate kui ka allalaaditavate objektidena.

Lõpuks tuleb määrata, millist infot &HTML;-lehekülgedel genereerida. Sel moel on võimalik ära jätta lehekülgede vaatajale niigi teada info (kui näiteks pildid on mõnelt peolt, kus kõik vaatajad osalesid). Pane tähele, et &kphotoalbum; ei võimalda veel ekspordifailist välja jätta teatud kategooriaid, seepärast ära kasuta seda sellise info kindla väljajätmise viisina, mida sa ei soovi oma lehekülgede vaatajatel näha lasta.

## Kaart Paigutus

Paigutusekaardil saab määrata, milline &HTML;-lehekülg välja näeb. Enamik siinseid võimalusi on enesestmõistetavad ega vaja lähemat kirjeldust. Teema valimisel näidatakse lühikest sissejuhatust, mis annab aimu, kuidas kõik lõpuks hakkab välja nägema.

### HTML-i genereerija paigutuse seadistused

Kaardi allosas on võimalik määrata mitu piltide resolutsiooni. Sel moel ei pea lehekülje vaataja ilmtingimata laadima näiteks 1600x1200 resolutsiooniga pilti, samal ajal kui tema monitor ei võimaldagi paremat kui näiteks 800x600.

Kuid mitme resolutsiooni määramisel võivad vaatajad neid omatahtsi valida. See lubab neil näiteks saada väikese resolutsiooniga piltide abil kiiresti ülevaade pakutavast ja kui miski huvi pakub, siis avada see suurema resolutsioonga.

## Kaart Sihtkoht

Sihtkohakaardil saab määrata kataloogid ja URL-id, kus sinu leheküljed asuvad.

Üldreegel on määrata baaskataloog kõigile loodavatele piltidele ning iga lehekülje jaoks eraldi alamkataloog.

### HTML-i genereerija sihtkoha seadistused

Kõigepealt tuleb määrata kõigi piltide baaskataloog. Seda arvestatakse kogu seansi ajal ning see määrab lõppkokkuvõttes koha, kus üldse kõik pildid asuvad. Siin võib anda nii kataloogi kui ka mis tahes &kde; toetatud protokolli. Mõned näited:

- ftp://mingiserver/minu-üleslaadimise-ala/pildid (üleslaadimine FTP vahendusel)

- fish://mingiserver/home/suva/pildid (üleslaadimine ssh vahendusel)

- smb://mingiserver/c/pildid (üleslaadimine Windowsi jagatavale ressursile)

Kui oled piltide genereerimise lõpetanud, võiks ka kontrollida, kas lehekülg on ikka kasutatav. Kui määrasid tekstikastis Baas-URL mingi URL-i, avatakse kohe pärast &HTML;-lehekülgede tekitamist veebilehitseja. Sinu määratud URL peab ühtima varemmääratud kataloogiga. Siis saab veebilehitseja alustada antud URL-i alamkataloogide esitamist.

Kui oled &HTML;-leheküljed tekitanud, ei pruugi nad veel tegelikult oma sihtkohas päral olla ja sul võib olla tarvidus kasutada mõningaid &kphotoalbum;i raamest väljuvaid spetsiaalseid üleslaadimisviise. Importimisvõimaluse jaoks (vaata ) tuleb määrata lehekülgede lõplik asukoht.

Kolm eespool kirjeldatud tekstikasti on mõeldud baaskataloogide ja baas-URL-ide tarbeks. Neis asukohtades luuakse uus alamkataloog, mille nime saab määrata väljal Väljundkataloog.